বেন গুরিয়ন বিমানবন্দরে বিস্ফোরণ, তেল আবিবগামী সমস্ত উড়ান বাতিল করল এয়ার ইন্ডিয়া

ওয়েবডেস্ক: তেল আবিবগামী (Tel Aviv Flight) সমস্ত উড়ান বাতিল ঘোষণা করল এয়ার ইন্ডিয়া (Air India) । আগামী ৬ মে পর্যন্ত সমস্ত উড়ান বাতিল করা হয়েছে। হুথিদের ক্ষেপনাস্ত্র হামলার (Houthi Missile Strike) পরেই এই সিদ্ধান্ত নিল বিমান বন্দর কর্তৃপক্ষ।

বেন গুরিয়ন বিমানবন্দরে (Ben Gurion airport) ক্ষেপণাস্ত্র হামলার পর দিল্লি থেকে তেল আবিবগামী বিমানটি বিকল্প রুটে আবুধাবিতে ঘুরিয়ে অবতরণ করা হয়।

রবিবার সকালে ইসরাইলের রাজধানী তেল আবিবের কাছে বেন গুরিয়ন বিমানবন্দরে এই হামলার ঘটনা ঘটে। ইয়েমেন থেকে ছোড়া একটি ব্যালিস্টিক ক্ষেপণাস্ত্র বিমানবন্দরের কাছেই বিস্ফোরণ ঘটেছে বলে স্থানীয় সংবাদ সংস্থা সূত্রে খবর। হামলার পরপরই ইসরাইলি বিমান চলাচল কর্তৃপক্ষ অভ্যন্তরীণ ও আন্তর্জাতিক সব উড়ান বাতিল সহ বিকল্প রুটে চালানোর সিদ্ধান্ত নিয়েছে।

আরও পড়ুন: পহেলগাম আবহে রাশিয়ার বিদেশমন্ত্রীর সঙ্গে টেলিফোনে কথা জয়শঙ্করের

এয়ার ইন্ডিয়া এক বিবৃতিতে জানিয়েছে, এয়ার ইন্ডিয়ার দিল্লি থেকে তেল আবিবগামী উড়ান AI139, বেন গুরিয়নের বিমানবন্দরে সকালে বিস্ফোরণের পর অন্য পথে ঘুরিয়ে দেওয়া হয়েছে। বিমানটি খুব স্বাভাবিকভাবেই আবু ধাবিতে অবতরণ করার পরে সেটিকে দ্রুত দিল্লিতে পাঠিয়ে দেওয়া হয়। যাত্রী ও কর্মীদের নিরাপত্তা নিশ্চিত করার জন্য আগামী ৬ মে পর্যন্ত তেল আবিব থেকে সমস্ত কার্যক্রম আপাতত স্থগিত করা হল। এয়ার ইন্ডিয়ার কর্মীরা যাত্রীদের সহায়তা করছেন। ৩ থেকে ৬ তারিখের মধ্যে যে সকল যাত্রীরা বৈধ টিকিট কেটেছিলেন তাদের রি সিডিউলের ক্ষেত্রের এককালীন ছাড় দেওয়া হবে, বাতিলকরণের জন্য সম্পূর্ণ টাকা ফেরত দেওয়া হবে।

উল্লেখ্য, ইসরাইলের সবচেয়ে গুরুত্বপূর্ণ বেসামরিক এবং সামরিক বিমানবন্দর বেন গুরিয়ন। সেখানে আজ সকালে ক্ষেপনাস্ত্র হামলা হয়। ঘটনায় ইসরাইলি সেনাবাহিনীর দুই সদস্য নিহত হয়েছেন এবং আহত বহু। বিমান চলাচল স্থগিত করা হয়েছে।

হুথি সামরিক মুখপাত্র ইয়াহিয়া সারি বলেছেন, বেন গুরিওন বিমানবন্দর “বিমান ভ্রমণের জন্য আর নিরাপদ নয়”।

ইসরায়েলের প্রতিরক্ষামন্ত্রী ইসরায়েল কাটজ জানিয়েছেন, যে কেউ আমাদের উপর আঘাত করবে, আমরা তাদের সাতগুণ জোরে আঘাত করব।”

দেখুন আরও খবর-