মাঝ আকাশে এয়ার ইন্ডিয়ার বিমানে হাইজ্যাক আতঙ্ক!

আরও খবর : মাঝ আকাশে হাইজ্যাকের (Hijack) আতঙ্ক এয়ার ইন্ডিয়া এক্সপ্রেস বিমানে (Air India)। জানা যাচ্ছে, সোমবার বেঙ্গালুরু থেকে বারাণসী যাওয়ার সময় এক যাত্রী ককপিটে ঢোকার চেষ্টা করে করে অভিযোগ। ঘটনায় বিমানের মধ্যে আতঙ্ক ছড়িয়ে পড়ে। ঘটনায় অভিযুক্ত যাত্রীকে আটক করেছে সিআইএসএফ (CISF)।

জানা যাচ্ছে, এয়ার ইন্ডিয়ার (Air India) IX-1086 নম্বর বিমানে এই ঘটনা ঘটেছে। সূত্রে খবর, যখন ওই ব্যক্তি ককপিটে ঢোকার চেষ্টা করেন, তখন তাকে বাধা দেন বিমানকর্মীরা। এর পরেই বিষয়টিকে হাইজ্য়াক বলে সন্দেহ করেন বিমানের পাইলট। তার পরেই দ্রুত নিরাপত্তা এজেন্সিকে বিষয়টি জানানো হয়।

আরও খবর : মহিলা সহকর্মীর সঙ্গে কুকর্ম! বরখাস্ত দিল্লির নামি কলেজের প্রিন্সিপাল

তার পরেই বিমানে কর্মীরাই ওই যাত্রীকে ধরে ফেলেনে। বারাণসীতে বিমান অবতরণ করা না পর্যন্ত ওই অভিযুক্ত ব্যক্তিকে আটক করে রাখা হয় বলে খবর। এর পর বিমান অবতরণের পর ওই ব্যক্তিকে সিআইএসএফ ওই হাতে তুলে দেন বিমান কর্মীরা। তাকে ইতিমধ্যে আটক করে জিজ্ঞাসাবাদ শুরু হয়েছে বলে খবর।

এয়ার ইন্ডিয়ার (Air India) মুখপাত্রের তরফে এই ঘটনা নিয়ে বলা হয়েছে, “বারাণসীগামী আমাদের একটি ফ্লাইটে ঘটে যাওয়া ঘটনা সম্পর্কে মিডিয়া রিপোর্টগুলো সম্পর্কে আমরা অবগত আছি, যেখানে একজন যাত্রী শৌচাগার খুঁজতে গিয়ে ককপিটে ঢোকার জায়গার কাছে চলে গিয়েছিলেন।’ তিনি আরও যোগ করেন, আমরা পুনরায় নিশ্চিত করছি যে বিমানের নিরাপত্তার জন্য সুদৃঢ় নিয়মকানুন রয়েছে এবং সেগুলোর সঙ্গে কোনো আপস করা হয়নি। অবতরণের পর বিষয়টি সংশ্লিষ্ট কর্তৃপক্ষকে জানানো হয়েছে এবং বর্তমানে এটি তদন্তাধীন রয়েছে’।