ফের যান্ত্রিক ত্রুটি এয়ার ইন্ডিয়ার বিমানে

ওয়েব ডেস্ক: ফের ইঞ্জিনে যান্ত্রিক ত্রুটি এয়ার ইন্ডিয়ার (Air India) এক্সপ্রেসের বিমানে। মাঝ আকাশে বিপাকে যাত্রীরা। সঙ্গে সঙ্গে ‘প্যান প্যান’ কল করেন পাইলট। তবে এখনও পর্যন্ত বিপদের খবর নেই। সূত্র জানিয়েছে, ১৬১ জন আপাতত সুরক্ষিত। নিরাপদেই ইন্দোর বিমানবন্দরে অবতরণ করেছে।

এয়ারলাইনস সূত্রে খবর, দিল্লি থেকে উড়ান ভরেছিল বিমানটি। উড্ডয়নের কিছু ক্ষণের মধ্যেই পাইলট ইঞ্জিনে অস্বাভাবিক কম্পন ও শব্দ অনুভব করেন। সঙ্গে সঙ্গে ককপিট থেকে কন্ট্রোল রুমে জানানো হয়। সতর্কতামূলক ব্যবস্থা হিসেবে বিমানটিকে ফের দিল্লি বিমানবন্দরে নামানোর সিদ্ধান্ত নেওয়া হয়। নিরাপদে অবতরণের পর সমস্ত যাত্রীদের নামিয়ে আনা হয়।

আরও পড়ুন: মুম্বইজুড়ে ৩৪টি মানববোমা ছড়ানো রয়েছে! হুমকি এল পুলিশের কাছে

STORY | AI Express’ Delhi-Indore flight suffers engine fault, pilot makes PAN-PAN call; plane lands safely

A Delhi-Indore Air India Express flight having 161 passengers on board on Friday suffered a mid-air engine fault, with the pilot making a ‘PAN-PAN’ call to indicate… pic.twitter.com/7H0MAUJzSM

— Press Trust of India (@PTI_News) September 5, 2025

প্রাথমিকভাবে মনে করা হচ্ছে, যান্ত্রিক ত্রুটির কারণে ইঞ্জিনে সমস্যা দেখা দেয়। এয়ার ইন্ডিয়া এক্সপ্রেস জানিয়েছে, যাত্রীদের অন্য বিমানে পাঠানোর ব্যবস্থা করা হয়েছে। পাশাপাশি, কী কারণে এই ত্রুটি ঘটল, তা খতিয়ে দেখতে ইঞ্জিনিয়ারদের একটি বিশেষ দল গঠন করা হয়েছে।

অল্পের জন্য বড় দুর্ঘটনা এড়ানো গেলেও ঘটনার জেরে এয়ার ইন্ডিয়া এক্সপ্রেসের বিমান নিরাপত্তা ব্যবস্থা নিয়ে প্রশ্ন উঠছে। যাত্রীরা অবশ্য স্বস্তি প্রকাশ করেছেন যে, কোনও প্রাণহানি ঘটেনি।